lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv lv lv lv fr lv lv lv lv lv lv lv lv lv lv lv lv lv lv lv lv lv de lv lv fr lv lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Oktobrī jauniešiem un darbā ar jaunatni iesaistītajiem plašs mācību un citu izaugsmes iespēju klāsts
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Oktobrī jauniešiem un darbā ar jaunatni iesaistītajiem plašs mācību un citu izaugsmes iespēju klāsts
Jaunatnes starptautisko programmu aģentūra (JSPA) 2022. gada oktobrī jauniešiem un darbā ar jaunatni iesaistītajiem piedāvā plašu mācību un citu iespēju klāstu. JSPA konference “Nākamais solis darbā ar jaunatni – iekļaušanai”, pasākumi #ErasmusDienu un kampaņas Time to Move ietvaros, starptautiska apmaiņas vizīte Portugālē un mācības Slovākijā – tikai dažas no piedāvātajām izaugsmes iespējām.
Konference “Nākamais solis darbā ar jaunatni – iekļaušanai”
Ikviens jaunatnes jomā iesaistītais aicināts pieteikties JSPA konferencei “Nākamais solis darbā ar jaunatni – iekļaušanai”, kas norisināsies 5. oktobrī no plkst. 10.00 līdz 17.00 Jūrmalas Mūzikas vidusskolā. Tās laikā būs iespēja gūt iedvesmu un jaunas idejas darbam ar jaunatni, klātienē satikt jomas ekspertus un uzzināt starptautisku pieredzi no ārvalstu ekspertiem. Tāpat varēs līdzdarboties praktiskās darbnīcās, lai ne vien pilnveidotu zināšanas par iekļaušanas būtiskajiem aspektiem, darbu ar dažādām mērķa grupām un projektu iespējām, bet arī uzzināt un praktiski izmēģināt jaunas metodes darbam ar jauniešiem.
Pieteikšanās konferencei līdz 27. septembrim (ieskaitot), aizpildot anketu. Aktuālā informācija par konferences programmu tiks publicēta jaunatne.gov.lv mājaslapā.
#ErasmusDienas 2022 un kampaņa Time to Move
Jaunieši un jaunatnes jomā iesaistītie aicināti piedalīties daudzveidīgos un daudzskaitlīgos #ErasmusDienu 2022 pasākumos, kas norisināsies no 13. līdz 15. oktobrim Latvijā un citviet Eiropā! To laikā būs pieejams plašs pasākumu klāsts par programmas “Erasmus+” aktualitātēm, iespējām un ieguvumiem, kā arī tiks atzīmēta “Erasmus+” 35. gadadiena.
Aicinām ielūkoties tīmekļa vietnē erasmusdays.eu ievietotajā pasākumu kartē, lai uzzinātu par plānotajiem #ErasmusDienu pasākumiem. Savukārt “Erasmus+” projektu īstenotājus aicinām izmantot iespēju un pieteikt savu pasākumu.
Oktobrī Latvijā un visā Eiropā jauniešiem būs iespēja piedalīties arī jauniešu mobilitāti veicinošās kampaņas Time to Move aktivitātēs – dažādos pasākumos un konkursos. Jau pašlaik kampaņas ietvaros norisinās divi starptautiski konkursi – “Foto konkurss” un “Ilustrāciju konkurss”, kuros piedalīties var jaunieši no 13 līdz 30 gadu vecumam. Tajos ir iespējams tikt pie vērtīgām balvām, piemēram, Polaroid kameras, interrail dzelzceļa biļetēm. Vairāk par konkursu un dalību tajā iespējam uzzināt Time to Move oficiālajā tīmekļa vietnē.
Arī visā Latvijā ir paredzēti vairāki Time to Move pasākumi. Par tiem plašāka informācija tiks publicēta oktobra sākumā tīmekļa vietnē www.jaunatne.gov.lv.
Mācības jauniešiem un jaunatnes jomas pārstāvjiem
Jaunieši vecumā no 16 līdz 30 gadiem ar pieredzi programmu “Erasmus+” vai “Eiropas Solidaritātes korpuss” neformālās izglītības projektos aicināti pieteikties JSPA organizētām “EuroPeers” jeb vienaudžu izglītotāju tīkla mācībām. Tās divu dienu garumā norisināsies no 7. līdz 8. oktobrim Siguldā. Pieteikšanās līdz 28. septembrim, aizpildot pieteikuma anketu.
Savukārt organizācijas, kas uzņēmušas “Eiropas Solidaritātes korpuss” brīvprātīgā darba jauniešus un domājušas, kā atbalstīt brīvprātīgo un darbinieku mācīšanās procesu, aicinātas pieteikties JSPA organizētām mācībām “Eiropas Solidaritātes korpuss” brīvprātīgo mentoriem. Tās norisināsies no 6. līdz 7. oktobrim Siguldā. Pieteikšanās līdz 26. septembrim, aizpildot  tiešsaistes anketu.
Tāpat JSPA piedāvā iespēju pieteikties starptautiskām mācībām, kas norisināsies 2022. gada oktobrī un novembrī. Tās organizē programmas “Erasmus+” ārvalstu nacionālās aģentūras Portugālē, Slovākijā, Čehijā un Lietuvā sadarbībā ar “SALTO YOUTH” resursu centru.
Jaunieši, jaunatnes darbinieki, jaunatnes projektu vadītāji, īstenotāji un mācību vadītāji aicināti pieteikties mācību kursam “ON-OFF – tiešsaistes un bezsaistes rīki jaunatnes darbam”, kas norisināsies no 3. līdz 6. novembrim Bratislavā, Slovākijā. Mācību galvenais mērķis būs iepazīties un izprast dažādus digitālos rīkus, to funkcionalitāti, pielietojumu un sinerģiju ar klātienes vidi jaunatnes darbā. Pieteikšanās līdz 25. septembrim SALTO Resursu centra tīmekļa vietnē.
Tāpat jauniešiem, jaunatnes darbiniekiem, mācību vadītājiem un citiem jaunatnes jomā iesaistītajiem iespēja pieteikties dalībai pieredzes apmaiņas vizītei Portugālē, kas norisināsies no 25. līdz 29. oktobrim. Vizītes laikā būs iespējams uzzināt vairāk par Portugāles organizāciju pieredzi darbā ar jauniešiem NEET situācijā, kā arī programmu “Erasmus+” un “Eiropas Solidaritātes korpuss” sniegtajām iespējām. Pieteikšanās līdz 29. septembrim, aizpildot pieteikšanās anketu SALTO resursu centra tīmekļa vietnē.
Jaunatnes darbinieki un jauniešu projektu vadītāji no organizācijām, kas saņēmušas kvalitātes zīmi, aicināti pieteikties mācībām “Kā veiksmīgi īstenot brīvprātīgo darba projektus”, kas norisināsies no 21. līdz 25. novembrim Prāgā, Čehijā. Mācībām nepieciešams reģistrēties, līdz 5. oktobrim aizpildot pieteikšanās anketu SALTO Resursu centra tīmekļa vietnē.
Savukārt jaunieši, jaunatnes darbinieki, jaunatnes politikas veidotāji, brīvprātīgo mentori un NVO pārstāvji, kas brīvi pārvalda krievu valodu, aicināti pieteikties mācību kursam par jauniešu līdzdalības veicināšanu vietējā un starptautiskā mērogā, kas norisināsies no 2. līdz 6. novembrim Lietuvā. Pieteikšanās mācībām līdz 7. oktobrim SALTO Resursu centra tīmekļa vietnē.
Pedagogiem oktobrī iespēja reģistrēties un apmeklēt nacionālo eTwinning konferenci 2022, kas norisināsies 8. oktobrī Rīgā. Konferences laikā skolu komandas prezentēs septiņus labākos pagājušā mācību gada eTwinning sadarbības projektus – piecus starptautiskos un divus nacionālos, kā arī savā pieredzē dalīsies privātās pamatskolas “Domdaris” direktore un dibinātāja Dace Jaundāldere Dātava un Rīgas Pilsētas sākumskolas direktore Solvita Lazdiņa.
Pieteikties konferencei iespējams līdz 4. oktobra plkst. 9.00, aizpildot pieteikuma anketu. Vietu skaits ierobežots.
JSPA darbojas kopš 1999. gada. Tā ir Izglītības un zinātnes ministres pakļautībā esoša tiešās pārvaldes iestāde, kuras mērķis ir veicināt jauniešu aktivitāti un mobilitāti, līdzdalību jaunatnes brīvprātīgajā darbā, neformālās izglītības un jaunatnes informācijas programmās un projektos, kā arī veicināt jauniešu neformālo izglītību saistībā ar mūžizglītību.JSPA administrē dažādas starptautiskas un nacionālas programmas: “Erasmus+”; “Eiropas Solidaritātes korpuss”, Eiropas Komisijas informācijas tīklu jauniešiem “Eurodesk”, “eTwinning”, Izglītības un zinātnes ministrijas Jaunatnes politikas valsts programmu, Jauniešu garantijas projektu “PROTI un DARI!”.
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes